# Uradni list C 325A/29.

| | ISSN 1977-1045 |
| --- | --- |
| Uradni list
  Evropske unije | C 325A |
| | |
| Slovenska izdaja | Informacije in objave | Letnik 6529. avgust 2022 |

ISSN 1977-1045

Uradni list

Evropske unije

C 325A

Slovenska izdaja

Informacije in objave

Letnik 6529. avgust 2022

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Urad Skupnosti za rastlinske sorte |
| 2022/C 325 A/01 | Razpis za prijavo interesa za funkcijo predsednika odbora za pritožbe Urada Skupnosti za rastlinske sorte – COM/2022/20088 | 1 |

Vsebina

Stran

V   Objave

UPRAVNI POSTOPKI

Urad Skupnosti za rastlinske sorte

2022/C 325 A/01

Razpis za prijavo interesa za funkcijo predsednika odbora za pritožbe Urada Skupnosti za rastlinske sorte – COM/2022/20088

1

---

| SL | |
| --- | --- |

SL

---

V Objave

UPRAVNI POSTOPKI

Urad Skupnosti za rastlinske sorte

| 29.8.2022 | SL | Uradni list Evropske unije | CA 325/1 |
| --- | --- | --- | --- |

29.8.2022

SL

Uradni list Evropske unije

CA 325/1

---

Razpis za prijavo interesa za funkcijo predsednika odbora za pritožbe Urada Skupnosti za rastlinske sorte

COM/2022/20088

(2022/C 325 A/01)

Predstavitev delodajalca

Urad Skupnosti za rastlinske sorte (v nadaljnjem besedilu: CPVO ali urad) je neodvisna agencija EU, ustanovljena z Uredbo Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (1). CPVO je agencija EU s pravno osebnostjo in je pristojen za upravljanje sistema žlahtniteljskih pravic v Skupnosti. S tem sistemom se zagotavlja varstvo novih rastlinskih sort s pravico intelektualne lastnine na ravni Evropske unije. Poslanstvo CPVO je izvajati in spodbujati učinkovit sistem pravic intelektualne lastnine, ki podpira ustvarjanje novih sort rastlin v dobro družbe.

Urad ima sedež v Angersu v Franciji. Zaposluje okoli 50 oseb in ima letni proračun v višini približno 20 milijonov EUR, ki se financira zlasti s prihodki različnih pristojbin, ki jih zaračunava.

Dodatne informacije so na voljo na spletišču CPVO: https://cpvo.europa.eu.

Navedena Uredba (ES) št. 2100/94 določa ustanovitev enega ali več odborov za pritožbe znotraj urada. Odbor za pritožbe ustanavlja Uredba Komisije (ES) št. 874/2009 (2). Pristojen je za odločanje o pritožbah zoper odločbe urada, ki se med drugim nanašajo na podelitev ali zavrnitev žlahtniteljskih pravic v Skupnosti, ugovore zoper podelitev pravic, razglasitev ničnosti ali razveljavitev žlahtniteljskih pravic v Skupnosti ali podelitev ali zavrnitev prisilnih licenc.

Odbor za pritožbe sestavljajo predsednica ali predsednik, dva druga člana oziroma članici in njihovi namestniki oziroma namestnice. Če odbor za pritožbe meni, da je zaradi narave pritožbe potrebno, lahko pozove še največ dva člana oziroma članici.

Več informacij o odboru za pritožbe je na voljo na spletišču CPVO: https://cpvo.europa.eu/en/about-us/law-and-practice/board-appeal.

Delovno mesto

CPVO išče predsednico ali predsednika odbora za pritožbe urada.

Predsednica ali predsednik:

| — | za vsako zadevo izbere druga člana oziroma članici odbora za pritožbe in njuna namestnika oziroma namestnici s seznama usposobljenih članov, ki ga določi upravni svet urada, |
| --- | --- |

—

za vsako zadevo izbere druga člana oziroma članici odbora za pritožbe in njuna namestnika oziroma namestnici s seznama usposobljenih članov, ki ga določi upravni svet urada,

| — | vodi odbor za pritožbe urada in izvaja pooblastila, ki jih predsednici oziroma predsedniku podeljuje Uredba (ES) št. 2100/94. |
| --- | --- |

—

vodi odbor za pritožbe urada in izvaja pooblastila, ki jih predsednici oziroma predsedniku podeljuje Uredba (ES) št. 2100/94.

| — | zastopa CPVO in sodeluje v mreži za medagencijske postopke (IAAPN, Inter-Agency proceedings network) za spodbujanje sodelovanja, usklajevanja, izmenjave znanja in najboljših praks v zvezi s pritožbenim postopkom in vprašanji skupnega interesa med agencijami EU, v katerih je bil ustanovljen odbor za pritožbe ali enakovreden organ. |
| --- | --- |

—

zastopa CPVO in sodeluje v mreži za medagencijske postopke (IAAPN, Inter-Agency proceedings network) za spodbujanje sodelovanja, usklajevanja, izmenjave znanja in najboljših praks v zvezi s pritožbenim postopkom in vprašanji skupnega interesa med agencijami EU, v katerih je bil ustanovljen odbor za pritožbe ali enakovreden organ.

Predsednica ali predsednik odbora za pritožbe deluje neodvisno. Pri sprejemanju odločitev je/ga ne zavezujejo nobena navodila.

Namestnica ali namestnik v odsotnosti predsednice oziroma predsednika opravlja njene/njegove naloge.

Zahteve

| — | Kandidat ali kandidatka mora imeti državljanstvo države članice EU. |
| --- | --- |

—

Kandidat ali kandidatka mora imeti državljanstvo države članice EU.

| — | Kandidat ali kandidatka ne opravlja nobenih drugih nalog v Uradu Skupnosti za rastlinske sorte. |
| --- | --- |

—

Kandidat ali kandidatka ne opravlja nobenih drugih nalog v Uradu Skupnosti za rastlinske sorte.

| — | Kandidat ali kandidatka mora temeljito obvladati enega od uradnih jezikov Evropske unije (3) in zadovoljivo še enega od teh jezikov. |
| --- | --- |

—

Kandidat ali kandidatka mora temeljito obvladati enega od uradnih jezikov Evropske unije (3) in zadovoljivo še enega od teh jezikov.

| — | Poleg tega mora kandidat ali kandidatka imeti:






  — | visokošolsko diplomo iz prava, po možnosti magisterij s področja intelektualne lastnine in/ali prava rastlinskih sort. |
| --- | --- | --- |

—

Poleg tega mora kandidat ali kandidatka imeti:

—

visokošolsko diplomo iz prava, po možnosti magisterij s področja intelektualne lastnine in/ali prava rastlinskih sort.

| — | Vsaj deset let delovnih izkušenj po pridobitvi diplome (4), in sicer na področju intelektualne lastnine, žlahtniteljskih pravic ali registracije rastlinskih sort. |
| --- | --- |

—

Vsaj deset let delovnih izkušenj po pridobitvi diplome (4), in sicer na področju intelektualne lastnine, žlahtniteljskih pravic ali registracije rastlinskih sort.

| — | Prednost pomenijo tudi sodne ali podobne izkušnje na področju intelektualne lastnine ter upravne in vodstvene izkušnje, po možnosti pridobljene v javni službi države članice ali medvladne organizacije. |
| --- | --- |

—

Prednost pomenijo tudi sodne ali podobne izkušnje na področju intelektualne lastnine ter upravne in vodstvene izkušnje, po možnosti pridobljene v javni službi države članice ali medvladne organizacije.

Gornji pogoji morajo biti izpolnjeni do roka za prijavo.

Izbor in imenovanje

Sedanji mandat predsednika odbora za pritožbe se konča 18. februarja 2023. V skladu z Uredbo (ES) št. 2100/94 Svet Evropske unije odloči o imenovanju predsednice ali predsednika na podlagi seznama kandidatk oziroma kandidatov, ki ga Evropska komisija predlaga po pridobitvi mnenja upravnega sveta Urada Skupnosti za rastlinske sorte.

Namen tega razpisa za prijavo interesa je Evropski komisiji omogočiti, da sestavi ožji seznam kandidatk oziroma kandidatov za delovno mesto predsednice ali predsednika odbora za pritožbe, ki ga bo predložila Svetu. Kandidate in kandidatke opozarjamo, da vključitev na ta seznam še ne zagotavlja imenovanja.

Evropska komisija bo ustanovila izbirno komisijo, ki bo kandidatke oziroma kandidate, katerih profil bo najbolj ustrezal specifičnim zahtevam tega delovnega mesta in ki bodo izbrani na podlagi svojih prednosti in zgoraj navedenih meril, povabila na razgovor. Po teh razgovorih bo Evropska komisija sprejela seznam kandidatk oziroma kandidatov, ga predložila v mnenje upravnemu svetu urada in nato poslala Svetu. Kandidatke oziroma kandidati so lahko povabljeni na razgovor z ustreznim komisarjem.

Mandat traja pet let in je obnovljiv v skladu z Uredbo (ES) št. 2100/94.

Enake možnosti

Evropska komisija in CPVO izvajata politiko enakih možnosti in nediskriminacije. CPVO kot delodajalec spoštuje enake možnosti in sprejema prijave brez razlikovanja glede na spol, raso ali etnično poreklo, vero ali prepričanje, starost ali spolno usmerjenost, osebno stanje ali družinski stan. Vsi sodelujoči v izbirnih postopkih bodo imeli enake možnosti, da dokažejo svojo usposobljenost. Zaposlovanje poteka s kar najširšega geografskega območja izmed državljank in državljanov vseh držav članic Evropske unije.

Pogoji zaposlitve

Od predsednice ali predsednika se ne zahteva, da preneha opravljati svojo trenutno poklicno dejavnost, vendar mora biti vsaka takšna dejavnost združljiva z zahtevo po neodvisnosti članov in članic odborov za pritožbe. Kadrovski predpisi za uradnike Evropske unije in Pogoji za zaposlitev drugih uslužbencev Evropske unije (v nadaljnjem besedilu: kadrovski predpisi) se ne uporabljajo za predsednico ali predsednika, namestnico ali namestnika predsednice ali predsednika in člane ali članice odbora za pritožbe (člena 31 in 47 Uredbe (ES) št. 2100/94), ki niso zaposleni kot uslužbenci oziroma uslužbenke Evropske unije.

Od predsednice ali predsednika se pričakuje, da bo za navedene naloge na voljo vsaj 10 dni na koledarsko leto.

V skladu s sklepom upravnega sveta CPVO z dne 19. septembra 2019:

| (A) | Plačilo predsednice ali predsednika odbora za pritožbe, ki je uslužbenka oziroma uslužbenec EU:






  1. | uslužbenke in uslužbenci EU, ki so aktivno zaposleni v instituciji, agenciji, organu ali uradu EU in so imenovani za delo v odboru za pritožbe CPVO, od drugih institucij EU ne smejo prejemati plačila, temveč zgolj povračilo stroškov službenih poti v skladu s kadrovskimi predpisi. Zato je primerno, da je imenovanje za predsednice ali predsednika v odboru za pritožbe CPVO dogovorjeno z institucijo ali agencijo EU, v kateri je oseba zaposlena. |
| --- | --- | --- |

(A)

Plačilo predsednice ali predsednika odbora za pritožbe, ki je uslužbenka oziroma uslužbenec EU:

1.

uslužbenke in uslužbenci EU, ki so aktivno zaposleni v instituciji, agenciji, organu ali uradu EU in so imenovani za delo v odboru za pritožbe CPVO, od drugih institucij EU ne smejo prejemati plačila, temveč zgolj povračilo stroškov službenih poti v skladu s kadrovskimi predpisi. Zato je primerno, da je imenovanje za predsednice ali predsednika v odboru za pritožbe CPVO dogovorjeno z institucijo ali agencijo EU, v kateri je oseba zaposlena.

| 2. | CPVO lahko sklene sporazum o ravni storitve ali memorandum o soglasju z institucijo ali agencijo EU, v katerem določi pogoje v zvezi s stroški (vključno s stroški službenih poti) za svoje osebje, ki deluje v odboru za pritožbe CPVO. |
| --- | --- |

2.

CPVO lahko sklene sporazum o ravni storitve ali memorandum o soglasju z institucijo ali agencijo EU, v katerem določi pogoje v zvezi s stroški (vključno s stroški službenih poti) za svoje osebje, ki deluje v odboru za pritožbe CPVO.

| (B) | Plačilo predsednice ali predsednika odbora za pritožbe, ki ni uslužbenka oziroma uslužbenec EU:






  1. | pačilo na dejanski dan dela (1 dan/8 ur): 500 EUR; |
| --- | --- | --- |

(B)

Plačilo predsednice ali predsednika odbora za pritožbe, ki ni uslužbenka oziroma uslužbenec EU:

1.

pačilo na dejanski dan dela (1 dan/8 ur): 500 EUR;

| 2. | najvišje plačilo na eno pritožbo: 7 500 EUR. |
| --- | --- |

2.

najvišje plačilo na eno pritožbo: 7 500 EUR.

| 3. | Poleg navedenega plačila predsednica ali predsednik odbora za pritožbe prejme:






  (a) | povračilo potnih stroškov in stroškov bivanja v skladu z najnovejšimi pravili o povračilu stroškov strokovnjakom, ki se udeležijo sestankov CPVO ali v imenu CPVO potujejo na sestanke; |
| --- | --- | --- |

3.

Poleg navedenega plačila predsednica ali predsednik odbora za pritožbe prejme:

(a)

povračilo potnih stroškov in stroškov bivanja v skladu z najnovejšimi pravili o povračilu stroškov strokovnjakom, ki se udeležijo sestankov CPVO ali v imenu CPVO potujejo na sestanke;

| (b) | dodaten delovni dan za čas potovanja v Angers in iz Angersa, če je ustno zaslišanje dejansko izvedeno in potovanje traja več kot eno uro. Če odbor za pritožbe v enem ali več zaporednih dneh pregleda več zadev, se dodeli samo en dodatni dan za čas potovanja. |
| --- | --- |

(b)

dodaten delovni dan za čas potovanja v Angers in iz Angersa, če je ustno zaslišanje dejansko izvedeno in potovanje traja več kot eno uro. Če odbor za pritožbe v enem ali več zaporednih dneh pregleda več zadev, se dodeli samo en dodatni dan za čas potovanja.

Točka 3 se ne bi uporabljala v primerih, ko zaslišanje poteka virtualno.

Zaslišanja odbora za pritožbe potekajo na sedežu CPVO v Angersu v Franciji ali virtualno.

Delovno mesto je na voljo od 19. februarja 2023.

Neodvisnost in izjava o interesih

Od predsednice ali predsednika odbora za pritožbe se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njeno oziroma njegovo neodvisnost (5).

Prijavni postopek

Pred oddajo prijave morajo kandidatke in kandidati skrbno preveriti, ali izpolnjujejo vse pogoje za prijavo, zlasti glede zahtevane izobrazbe, delovnih izkušenj in znanja jezikov. Kandidatke in kandidati, ki ne bodo izpolnjevali katerega koli od pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF, po možnosti v obliki življenjepisa Europass (6), in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 29. september 2022 do 12. ure (opoldne) po srednjeevropskem času; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (7). To velja zlasti za zaupnost in varnost takih podatkov.

---

(1)  UL L 227, 1.9.1994, str. 1.

(2)  Uredba Komisije (ES) št. 874/2009 z dne 17. septembra 2009 o določitvi izvedbenih pravil za izvajanje Uredbe Sveta (ES) št. 2100/94 v zvezi s postopkom, ki poteka na Uradu Skupnosti za rastlinske sorte (UL L 251, 24.9.2009, str. 3).

(3)  https://eur-lex.europa.eu/legal-content/SL/TXT/?uri=CELEX%3A01958R0001-20130701

(4)  Delovne izkušnje se upoštevajo samo za dejansko delovno razmerje, ki je opredeljeno kot resnično plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(5)  V skladu s politiko CPVO o preprečevanju in obvladovanju navzkrižja interesov, ki jo je upravni svet CPVO sprejel na seji 7. oktobra 2021.

(6)  Informacije o pripravi življenjepisa Europass so na voljo na: https://europa.eu/europass/sl/create-europass-cv

(7)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---